钦定古今图书集成/明伦汇编/氏族典/第252卷 > 张遇留
## 钦定古今图书集成/明伦汇编/氏族典/第252卷 > 张遇留

按《新泰县志》：“遇留，号封留，邑庠廪生。少习兵法，慷慨
有大节。因世乱倡义立十三营，捐资养士，领附近子
弟五百人，号知方军，义勇甲于诸营。土寇史东明、李
青山等，比岁犯城，遇留所至，无不摧败，城池村堡，悉
倚保障。明癸未，城中有难，与弟志颜率众赴敌，众寡
不支，全军覆没。”